2. ΝΟΜΟΣ υπ’ αριθ. 3141 της 18/23 Φεβρ. 1955 (ΦΕΚ Α΄ 43) Περί συστάσεως παρά τω Υ.Ε.Ν. Συμβουλίου Εμπορικού Ναυτικού (Σ.Ε.Ν.). Άρθρ.1.-1.Συνιστάται παρά τω Υ.Ε.Ν. Συμβούλιον Εμπορικού Ναυτικού (Σ.Ε.Ν.) σκοπός του οποίου είναι: α)Να μελετά και να υποβάλλη εις τον Υπουργόν Εμπορικής Ναυτιλίας (Υ.Ε.Ν.) τας γνώμας αυτού επί των εκάστοτε ενδεικνυομένων κατά την κρίσιν αυτού προς λήψιν μέτρων δια την προστασίαν την πρόοδον και την ανάπτυξιν της Εμπορικής Ναυτιλίας, (πλοίων, ναυτικών, λιμένων). β)Να συζητή, παρασκευάζη και υποβάλλη εις τον Υπουργόν τας ενδεικνυομένας τροποποιήσεις και  συμπληρώσεις της αφορώσης την Εμπορικήν Ναυτιλίαν, νομοθεσίας και πάσης εν γένει διατάξεως οργανικού χαρακτήρος. γ)Να γνωμοδοτεί επί παντός σχετικού με την Εμπορικήν Ναυτιλίαν θέματος τιθεμένου υπ’ όψιν αυτού υπό του Υπουργού Εμπορικής Ναυτιλίας. 2.Αι γνωμοδοτήσεις του Συμβουλίου είτε επί θεμάτων τιθεμένων υπό του Υπουργού Ε.Ν. είτε επί θεμάτων μελετωμένων οίκοθεν παρ’ αυτού είναι συμβουλευτικαί. Άρθρ.2.-(Έπαυσεν ισχύον δυνάμει της παρ. 1δ άρθρ. 26 Α.Ν. 373/1968, τόμ. 19Α σελ. 428,01 από της δημοσιεύσεως αυτού (του Α.Ν. 373/68). Άρθρ.3.-Ο Υπουργός Εμπορικής Ναυτιλίας (ή ο αρμόδιος Υπουργός) δικαιούται όπως θέτη εύλογον χρονικόν διάστημα, εντός του οποίου το Σ.Ε.Ν. οφείλει να γνωμοδοτήση επί του υπ’ όψιν του τιθεμένου θέματος. Παρερχομένης απράκτου της εν λόγω προθεσμίας ο Υπουργός δικαιούται να προβαίνη εις τας περαιτέρω ενεργείας του άνευ της γνώμης του Συμβουλίου. Η εντός ( ) φράσις απηλείφθη δια της παρ. 1δ άρθρ. 26 Α.Ν. 373/1968 (τόμ. 19Α σελ. 428,01). Άρθρ.4-7.-(Αντικατεστάθησαν δια των διατάξεων των άρθρ. 59 και 64 Π.Δ. 95/1977, ανώτ. σελ. 36,423). Άρθρ.8.-Από της δημοσιεύσεως εις την Εφημερίδα της Κυβερνήσεως της κατά το άρθρ. 4 αποφάσεως του Υπουργού Ε.Ν. περί συγκροτήσεως του Σ.Ε.Ν. καταργείται ο Α.Ν. 596/45 (Φ.Ε.Κ. 245 Α΄/4.10.1945), ως ετροποποιήθη δια του Ν.Δ. 91/46 (Φ.Ε.Κ. 268 Α΄/7.9.1946). Όπου κατά την κειμένην νομοθεσίαν απαιτώνται γνωμοδοτήσεις ή αποφάσεις των μονίμων Συμβουλευτικών Επιτροπών ή του Γνωμοδοτικού Συμβουλίου Εμπορικού Ναυτικού (Γ.Σ.Ε.Ν.) αι γνωμοδοτήσεις ή αποφάσεις αύται εκδίδονται υπό του δια του παρόντος Νόμου συνιστωμένου Συμβουλίου Εμπορικής Ναυτιλίας. (Αντί της σελ. 37(γ) Σελ. 37(δ) Τεύχος 636-Σελ. 87 Συμβούλιο Εμπορικής Ναυτιλίας 20.Α.β.1-2 